ÚRAD VLÁDY SLOVENSKEJ REPUBLIKY
	     sekcia vládnej legislatívy

	     Na rokovanie vlády SR
                                                                                      dňa 31. augusta 2004
                                                                                      K materiálu č.16 640/2004
                                                                                      K bodu č.1

	S T A N O V I S K O

k návrhu poslancov Národnej rady Slovenskej republiky Dušana JARJABKA a Dušana ČAPLOVIČA na vydanie zákona, ktorým sa mení a dopĺňa zákon č.16/2004 Z.z. o Slovenskej televízii /tlač 797/
___________________________________________________________________________

	I

Predseda Národnej rady Slovenskej republiky P. Hrušovský požiadal listom z 27. júla 2004 vládu Slovenskej republiky podľa § 70 ods. 2 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov o zaujatie stanoviska k návrhu poslancov Národnej rady Slovenskej republiky Dušana JARJABKA a Dušana ČAPLOVIČA na vydanie zákona, ktorým sa mení a dopĺňa zákon č.16/2004 Z. z. o Slovenskej televízii /tlač 797/.
          	
	II

Účelom predloženého poslaneckého návrhu je zabezpečenie vysielania minimálneho podielu pôvodnej tvorby vo vysielacom čase Slovenskej televízie, ktorý by mal tvoriť aspoň 10% celkového vysielacieho času. Predloženým návrhom zákona sa  má docieliť rozvoj novej  literárno-dramatickej, hudobno-dramatickej, hudobnej, dokumentárnej, animovanej, vzdelávacej a zábavnej tvorby využívajúcej domáce autorské, interpretačné a odborné zázemie a divákom za koncesionárske poplatky umožniť prístup k dielam slovenských autorov. 

	V  dôvodovej správe sa uvádza, že realizácia návrhu zákona nebude mať dopad na štátny rozpočet, rozpočty obcí a rozpočty vyšších územných celkov. Ministerstvo financií SR podľa pripojeného stanoviska berie uvedené na vedomie. 
Ministerstvo kultúry Slovenskej republiky, do pôsobnosti ktorého predložená problematika spadá  podporuje predložený návrh novely zákona s pripomienkami uvedenými v  časti III . 

Legislatívna rada vlády SR prerokovala návrh poslancov Národnej rady Slovenskej republiky Dušana JARJABKA a Dušana ČAPLOVIČA na vydanie zákona, ktorým sa mení a dopĺňa zákon č.16/2004 Z.z. o Slovenskej televízii /tlač 797/  na svojom  zasadnutí 24.augusta  2004 s pripomienkami uvedenými v  v časti III.

	      III

					    N á v r h

                                            S T A N O V I S K O 
                                      vlády Slovenskej republiky 

k návrhu poslancov Národnej rady Slovenskej republiky Dušana JARJABKA a Dušana ČAPLOVIČA na vydanie zákona, ktorým sa mení a dopĺňa zákon č.16/2004 Z.z. o Slovenskej televízii /tlač 797/
________________________________________________________________

             Vláda Slovenskej republiky prerokovala návrh poslancov Národnej rady Slovenskej republiky Dušana JARJABKA a Dušana ČAPLOVIČA na vydanie zákona, ktorým sa mení a dopĺňa zákon č.16/2004 Z.z. o Slovenskej televízii /tlač 797/ s týmito pripomienkami :

1. Názov odporúča upraviť takto:                   

„ Návrh 
                     ZÁKON
     z ........... 2004,

ktorým sa mení a dopĺňa zákon č.16/2004 Z.z. o Slovenskej televízii“.

2. V úvodnej vete  za slovo „mení“ odporúča vložiť slová „a dopĺňa“, ako je to uvedené v názve návrhu zákona.

3. V § 5 úvodnú vetu odporúča upraviť takto : 

 „V § 5 ods. 1 sa za písmeno c) vkladá nové písmeno d), ktoré znie :“.
          
4. Znenie písmena d) „ d) vysielanie pôvodnej televíznej literárno-dramatickej, hudobno-dramatickej, dokumentárnej, animovanej, vzdelávacej a zábavnej tvorby minimálne v rozsahu 10% celkovej poskytovanej programovej služby,“  odporúča dať do terminologického súladu s pojmami platného znenia zákona takto : 
„d) vysielanie pôvodných dokumentárnych, dramatických a umeleckých programov a žánrovo rôznorodých pôvodných programov pre deti a mládež najmenej v rozsahu 10% celkového vysielacieho času,“. 

5. Poznámku o zmene označenia doterajších písmen d) až n) odporúča upraviť takto :
	 „Doterajšie písmená d) až n) sa označujú ako písmená e) až o).“

6. Označenie čl.II odporúča vypustiť.

7. Označenie čl.III. odporúča nahradiť označením čl.II.

8. Vetu ustanovenia o účinnosti zákona odporúča ukončiť bodkou.

Bratislava : 26.augusta 2004
Vypracovala : J. Fischerová
		                                                              Štefan G r m a n 
	                                                                   generálny riaditeľ
       	                                                               sekcie vládnej legislatívy